Diari Oficial de la Generalitat Valenciana


Sumari del DOGV 5623, del 22-10-2007 (2007/12007)

Assumpte civil número 000108/2007. Notificació de la sentència a José Ángel Castro Miranda.
-------------------------------------------------------------------------------------------

### Dades del document

Número de DOGV
:   5623

Data del DOGV
:   22-10-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/12194


Data del document
:   25-09-2007

Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Descriptors 

:   * sistema judicial

Assumpte civil número 000108/2007. Notificació de la sentència a José Ángel Castro Miranda. [2007/12915]  
Procediment: assumpte civil 000108/2007  
Part demandant: Carmen Tarazona Vivas  
Part demandada: José Ángel Castro Miranda  
En el juí referenciat, s'ha dictat la resolució que té el text literal següent:  
«Sentència número 169/2007  
Castelló de la Plana, 14 de setembre de 2007   
Sofía Díaz García, magistrada jutgessa del Jutjat de Primera Instància número 1 d'esta ciutat i partit judicial, ha vist les actuacions precedents del judici verbal, registrades amb el número 108/2007, instades per la procuradora Pilar Sanz Yuste en nom i representació de Carmen Tarazona Vives assistida pel lletrat Fernando Badenes-Gasset Ramos contra José Ángel Castro Miranda, en exercici d'acció de desnonament per impagament de les rendes fixades i reclamació de quantitat, resol en base als següents:  
Antecedents de fet  
Primer. El procurador de la part actora va interposar escrit de la demanda que va correspondre a este Jutjat pel torn de repartiment, en el qual després d'exposar els fets i fonaments de dret que va estimar aplicables a les pretensions, va sol·licitar es dictara sentència on acordava el desnonament de la demandada i el pagament de les quantitats hagudes.  
Segon. Admesa a tràmit la demanda per interlocutòria de data 13 de març de 2007 es va citar a les parts per a la celebració del judici, que es va celebrar el 14 de setembre després de ser citat el demandat a través d'edictes. En esta data l'actor va comparéixer i es va ratificar en la seua demanda, i no ho va fer el demandat que va ser declarat en rebel·lia.  
Rebut el plet a prova i després de practicar la que fou declarada pertinent quedaren les actuacions concluses per a dictar sentència.  
Tercer. En la substanciació d'este procediment s'han observat totes les formalitats de l'ordre processal.  
Fonaments jurídics  
Primer. En esta relació juridicoprocessal, s'exercita per la part actora acció de resolució del contracte d'arrendament per impagament de les rendes pactades, a l'empara de l'article 27.2 a) de la Llei d'Arrendaments Urbans i acció de reclamació de les quantitats degudes.  
Segon. L'article 440.3 de la Llei d'Enjudiciament Civil disposa que en els casos de demanda de desnonament de finca urbana, en la citació per a la vista s'advertirà al demandat que, de no comparéixer a esta, es declararà el desnonament sense més tràmits. En este supòsit consta citada la part demandada i que arribat el dia de la celebració de la vista no va comparéixer, per la qual cosa va ser declarada en rebel·lia, i en aplicació de l'article assenyalat, es procedix estimar la demanda interposada respecte de l'exercici de l'acció de desnonament.  
De forma acumulada s'exercita l'acció de reclamació de quantitat.  
Atenent a l'activitat probatòria desenvolupada en les actuacions i en concret prova documental s'acredita que actor i demandat concertaren arrendament sobre el local situat a Castelló de la Plana, avinguda del Mar, núm. 468, esquerra, es fixarà un termini de cinc anys i renda mensual de 720 euros. El demandat ha deixat de pagar les rendes des d'agost de 2006 fins a gener de 2007, per la qual cosa endeuta al demandant la quantitat de 4.320 euros.  
Tercer. La quantitat endeutada produirà els interessos moratoris segons preveuen els articles 1101 i 1108 del Codi Civil.   
Quart. Respecte de les costes causades en este procediment, en estimar-se la demanda en aplicació de l'article 394 de la Llei d'Enjudiciament Civil s'imposen a l'actora.  
Vistos els preceptes legals esmentats, concordants i altres d'especial i general aplicació al cas de les actuacions.  
Decisió  
Que amb l'estimació de la demanda interposada per la procuradora Pilar Sanz Yuste en nom i representació de Carmen Tarazona Vivas contra José Ángel Castro Miranda, acorde:  
1. Declarar resolt per falta de pagament el contracte d'arrendament sobre el local situat a Castelló de la Plana, avinguda del Mar, núm. 468, esquerra, que a ambdues parts unia.  
2) Decretar el desnonament de la demandada i se li advertix del llançament, i se la condemna a sotmetre's a estes declaracions.  
3) Condemnar així mateix la demandada a pagar a l'actor la quantitat de 4.320 euros més els interessos legals des de la data de la interpel·lació judicial.  
4) Expressa imposició a la part demandada de les costes causades.»  
En atenció al desconeixement de l'actual domicili o residència de la part demandada, per provisió del dia de la data el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de notificació de sentència.  
Castelló de la Plana, 25 de setembre de 2007.- La secretària judicial: Miriam Muñoz Peiró.